Komission asetus (ETY) N:o 2286/91, annettu 29 päivänä heinäkuuta 1991, pähkinöitä ja johanneksenleipää koskevien neuvoston asetuksen (ETY) N:o 1035/72 II a osastossa tarkoitettujen erityisten toimenpiteiden soveltamista koskevista yksityiskohtaisista säännöistä annetun asetuksen (ETY) N:o 2159/89 muuttamisesta kolmannen kerran



Virallinen lehti nro L 209 , 31/07/1991 s. 0005 - 0007

Suomenk. erityispainos Alue 3 Nide 38 s. 0092

Ruotsink. erityispainos Alue 3 Nide 38 s. 0092



KOMISSION ASETUS (ETY) N:o 2286/91, annettu 29 päivänä heinäkuuta 1991, pähkinöitä ja johanneksenleipää koskevien neuvoston asetuksen (ETY) N:o 1035/72 II a osastossa tarkoitettujen erityisten toimenpiteiden soveltamista koskevista yksityiskohtaisista säännöistä annetun asetuksen (ETY) N:o 2159/89 muuttamisesta kolmannen kerran EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 623/91(2), ja erityisesti sen 14 g artiklan, ottaa huomioon asetuksen (ETY) N:o 790/89 muuttamisesta laadun ja kaupan pitämisen parantamiseen pähkinöiden ja johanneksenleivän alalla tarkoitetun tuen enimmäismäärän osalta 15 päivänä heinäkuuta 1991 annetun neuvoston asetuksen (ETY) N:o 2145/91(3) ja erityisesti sen 2 artiklan, sekä katsoo, että tuottajajärjestöjen perustamiseen tarkoitetun kerralla maksettavan lisätuen enimmäismäärän sekä pähkinöiden ja johanneksenleivän alalla tarkoitetun tuen enimmäismäärän vahvistamisesta 20 päivänä maaliskuuta 1989 annetussa neuvoston asetuksessa (ETY) N:o 790/89(4), sellaisena kuin se on viimeksi muutettuna asetuksella (ETY) N:o 2145/91, vahvistetaan jäsenvaltion ja yhteisön taloudellisen tuen määrittämiseksi erilaisia hehtaarikohtaisia enimmäismääriä, toisaalta raivaustyöhön ja sen jälkeiseen uudelleenistutukseen taikka lajikkeen vaihtamiseen varttamalla liittyviä toimia varten ja toisaalta muita toimia varten; on aiheellista säätää tämän eron toteuttamiseksi suunnitelman täytäntöön panemiseksi toteutettavien toimien luonteen mukaisesti tarvittavista soveltamista koskevista säännöistä, tässä tarkoituksessa on aiheellista säätää, että suurin hehtaarikohtainen enimmäismäärä voidaan myöntää, jos toimet, jotka vaikuttavat perusteellisimmin puutarhan laadun parantamiseen koskevat kaikkia suunnitelman toteuttamisessa vastaavien töiden kohteena olevilla pinta-aloilla kasvavia puita, on aiheellista muistuttaa, että asetuksen (ETY) N:o 790/89 nojalla raivaustyöhön ja sen jälkeiseen uudelleenistutukseen taikka lajikkeen vaihtamiseen liittyvät toimet saavat kohdistua vain siihen puutarhan osaan, joka voi olla tällaisten töiden kohteena velkaannuttamatta tuottajajärjestön tuottavaa pääomaa, suunnitelman soveltuvuuden arvioimiseksi ja järjestelmän oikean hallinnoimisen mahdollistamiseksi on aiheellista säätää, että esitettäviin suunnitelmaluonnoksiin on sisällyttävä kaikki tarvittavat tiedot, jotka koskevat erityisesti toteutettavien toimenpiteiden toimien luonnetta ja niiden soveltamisalaa sekä suunnitelman täytäntöönpanoaikataulua, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2159/89(5) seuraavasti: 1) Lisätään seuraava 7 a artikla: "7 a artikla 1 Asetuksen (ETY) N:o 790/89 2 artiklan 1 kohdassa vahvistettua 475 ecun hehtaarikohtainen enimmäismäärä maksetaan viiden vuoden ajan niiden pinta-alojen osalta, joilla koko pähkinä- ja/tai johanneksenleipäpuuviljelmä on tietyn kauden ajan raivaustyöhön ja sen jälkeiseen uudelleenistutukseen ja/tai varttamalla lajikkeen vaihtamiseen liittyvien töiden kohteena. 2 Edellä 1 kohdassa mainituilla pinta-aloilla, muiden kuin mainitussa kohdassa säädetyn tuen kattamien täytäntöönpanovuosien aikana, maksetaan edellä mainitun 2 artiklan 1 kohdan viimeisessä alakohdassa vahvistettu 200 ecun hehtaarikohtainen enimmäismäärä". 2) Korvataan 8 artiklan 1 kohta seuraavasti: "1 Tuottajajärjestön on jätettävä jäsenvaltion määräämän toimivaltaisen viranomaisen hyväksyttäväksi liitteen III mukaisesti esitetty suunnitelmaluonnos perusteineen. Suunnitelmaluonnoksessa on esitettävä täsmällisesti erityisesti: - puutarha pinta-alat, jotka ovat raivaustyöhön ja sen jälkeiseen uudelleenistutukseen ja/tai varttamalla lajikkeen vaihtamiseen liittyvien toimenpiteiden kohteena suunnitelman täytäntöönpanon kahden ensimmäisen vuoden sekä kolmen muun vuoden aikana yksilöityinä asianmukaisella tavalla maarekisterinumerolla tai numeroimalla lohkot. - suunnitelman vuotuisen täytäntöönpanon aikataulu 7 artiklassa lueteltujen eri toimien osalta kyseiset puutarhan lohkot täsmentäen. Suunnitelman täytäntöönpanotöitä ei saada aloittaa, ennen kuin kansallinen toimivaltainen viranomainen on hyväksynyt suunnitelman". 3) Korvataan liite III tämän asetuksen liitteellä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä heinäkuuta 1991. Komission puolesta Ray MAC SHARRY Komission jäsen (1) EYVL N:o L 118, 20.5.1972, s. 1 (2) EYVL N:o L 150, 15.6.1991, s. 8 (3) EYVL N:o L 200, 23.7.1991, s. 1 (4) EYVL N:o L 85, 30.3.1989, s. 6 (5) EYVL N:o L 207, 19.7.1989, s. 19 LIITE "LIITE III KUVAUS 8 ARTIKLAN 1 KOHDASSA TARKOITETUSTA LAADUN JA KAUPAN PITÄMISEN PARANNUSSUUNNITELMASTA A. Maantieteellisen alueen rajaaminen B. Lähtötilanteen kuvaus seuraavien tekijöiden osalta: 1. Tuotanto: - Tilojen määrä, viljelty pinta-ala, keskimääräinen tuotos hehtaarilta, korjatun sadon määrä ja sen merkitys suhteessa kansalliseen tuotantoon. Nämä tiedot on eriteltävä pähkinä- ja/tai palkolajikkeittain. - Puutarhojen tila (ikä, tiheys, leikkaaminen ja perusrungot, muut hedelmäpuut jne.). - Tilojen tekninen infrastruktuuri. 2. Tekninen avustaminen 3. Kaupan pitäminen Lyhyt kuvaus koneista, laitteista ja nykyisestä tuotantokyvystä. C. Tuotantopotentiaali - tavoitteet ja markkinanäkymät D. Tavoitteet, joihin suunnitelmassa pyritään suhteessa lähtötilanteeseen ja markkinoiden tarpeisiin, seuraavien tekijöiden osalta: 1. Tuotanto: - raivaus ja uudelleenistutus (uusien lajikkeiden istutus taikka pähkinäpuulajien ja johanneksenleipäpuiden korvaaminen toisilla), - lajikkeen/lajikkeiden vaihtaminen (lajikkeiden ja perusrunkojen valinta), - hoito- ja leikkausmenetelmät, puutarhan tiheyden korjaaminen, - pölytyksen edistäminen (pölyttäjäpuut, mehiläiset), - leikkausmenetelmät, lannoitus, maanparannus (maa-analyysit, ravinnetilan ja lannoituksen korjaaminen, maahoito jne). - geneettinen parantaminen (uusien hybridien tutkimus) - uusien lajikkeiden sopeuttaminen (koepuutarhat lajikkeiden käyttäytymisen ja tuotoksen tutkimiseksi) - varmennetun materiaalin saanti (valinta- ja kloonaustyöhön tarkoitetut taimitarhat ja varttamisoksia tuottavat tarhat) - tuholaisten torjunta Suunnitelmasta on selvästi käytävä ilmi, millä kukin toimi suoritetaan. 2. Tekninen avustaminen (tuotantoon, koulutukseen sekä kaupalliseen ja hallinnolliseen johtoon liittyvä henkilöstön tarve) 3. Kaupan pitäminen (kaupalliseen jalostukseen, kauppakunnostukseen, varastointiin, automaattiseen tietojenkäsittelyyn ja varastonhoitoon tarvittavat välineet) E. Tarvittavat investoinnit: 1. Suunnitelman ennakoidut kustannukset eriteltynä toimittain ja täytäntöönpanovuosittain, ilmoitettava erityisesti kunkin toimen yksikköhinta ja sen osatekijät. 2. Suunnitelman kokonaiskustannukset eriteltynä toimittain suunnitelman koko täytäntöönpanokauden aikana. F. Täytäntöönpanoaikataulu Eri toimenpiteiden jaksotus vuosittain pinta-alaerittäin."